# เกี่ยวกับ FBReaderJ

FBReader

FBReaderJ เป็นโปรแกรมสำหรับอ่าน e-book บน แพลตฟอร์มแอนดรอยด์ ซึ่งโคลนมาจาก โปรแกรม FBReader ซึ่งพัฒนาด้วยภาษาจาวา โดยผู้พัฒนาคนเดียวกัน โปรแกรม FBReaderJ สามารถรองรับไฟล์ e-book ได้หลายรูปแบบ ได้แก่ oeb, epub, fb2 และในอนาคต จะมีการเพิ่มความสามารถในการรองรับไฟล์ e-book ในรูปแบบที่หลากหลายขึ้น เพื่อให้เทียบเท่ากับโปรแกรม FBReader ต้นฉบับ นอกจากนี้ ตัวโปรแกรมยังมีความสามารถในการอ่านไฟล์ zip, tar และ gzip ได้โดยตรง

ผู้ใช้สามารถตั้งค่า FBReaderJ ในการอ่านหนังสือได้ตามต้องการ ไม่ว่าจะเป็นการกำหนดสี, การกำหนดรูปแบบตัวอักษร, การกำหนดการทำงานของปุ่มต่างๆ และคุณสมบัติอื่นๆ อีกมากมาย ผ่านทาง เมนูการตั้งค่า

FBReaderJ ถูกเผยแพร่ภายใต้เงื่อนไขของ GNU GPL


เริ่มต้นการใช้งาน

ผู้ใช้สามารถทำการเพิ่มหนังสือเข้าคลังหนังสือของ FBReaderJ 2 วิธีด้วยกัน

วิธีแรก คือ การคัดลอกไฟล์หนังสือไปไว้ที่ไดเรคทอรี /sdcard/Books (หรือไดเรคทอรีย่อยใดๆ ภายใต้ไดเรคทอรีนี้) หลังจากนั้น FBReader จะทำการเพิ่มหนังสือเข้าไปโดยอัตโนมัติ

วิธีที่สอง คือ การกดจากลิงค์ของไฟล์หนังสือ (เช่น ลิงค์ของไฟล์ที่มีนามสกุล .epub, .oeb, .fb2 หรือ .fb2.zip) ในโปรแกรมบราวเซอร์ของแอนดรอยด์ หนังสือจะถูกดาวน์โหลดมาเก็บไว้ที่ตัวเครื่อง แล้วถูกเปิดอ่านด้วยโปรแกรม FBReaderJ ในกรณีที่มีการกดลิงค์เดิมซ้ำอีกครั้ง หนังสือจะไม่ถูกดาวน์โหลดใหม่ แต่โปรแกรมจะทำการเปิดหนังสือที่มีการจัดเก็บไว้แล้วขึ้นมาแทน


เว็บไซต์ที่เกี่ยวข้อง

ผู้ใช้สามารถหาข้อมูลเพิ่มเติมของ FBReader และ FBReaderJ ได้ที่ เว็บไซต์ FBReader

หากต้องการรับแจ้งข่าว เมื่อโปรแกรมมีการออกเวอร์ชันใหม่ สามารถลงชื่อเพื่อรับข่าวสารของ โปรเจ็คต์ FBreader ที่ freshmeat